作者：曾原郕
词牌/韵律：木兰花・玉楼春

paragraphs: 断崖抛雪瀑，又潜溜、入山跟。
听暗壁潺湲，山中紫雾，山下红云。
当年七僧甚处，但空馀、老刹靠嶙峋。
底事神粮不幻，翠窝剩积香尘。
纷纷。
结社种莲人。
名氏已无闻。
看银书般若，金陵故国，斜敕空存。
争得十虚销殒，为让皇、冤魄脱沈沦。
往事犹堪一笑，岩花乱点乌巾。